**ОДОБРЯВАМ:……………….….**

**/МИХАЕЛА ЙОРДАНОВА ГАБРАШКОВА/**

В.И.Д. ИЗПЪЛНИТЕЛЕН ДИРЕКТОР НА ПУДООС

**Д О К У М Е Н Т А Ц И Я**

**ЗА УЧАСТИЕ В „ОТКРИТА ПРОЦЕДУРА” ЗА Възлагане на обществена поръчка с предмет:**

**„Доставка, монтаж, калибриране и изпитание на газ анализаторната апаратура за мониторинг и емисионен контрол на димните газове от Инсинератора“**

**2019 г.**

**УКАЗАНИЯ**

**ЗА ПОДГОТОВКА НА ДОКУМЕНТИТЕ**

за участие в процедура за възлагане на обществена поръчка с предмет:

**„Доставка, монтаж, калибриране и изпитание на газ анализаторната апаратура за мониторинг и емисионен контрол на димните газове от Инсинератора“**

 І. ПРЕДМЕТ, СРОК И МЯСТО НА ИЗПЪЛНЕНИЕ НА ПОРЪЧКАТА. ОГЛЕД НА МЯСТО.

## 1. Предмет и срок на обществената поръчка.

 1.1. Предметът на обществената поръчка е доставка, монтаж, калибриране и изпитание на газ-анализаторна апаратура за мониторинг и емисионен контрол на димните газове от Инсинератора.

Инсинераторът за изгаряне на опасни болнични отпадъци е въведен в експлоатация през 2003 г., като неизменна част от неговото оборудване и технологичен процес е системата от газ-анализаторна апаратура за постоянен мониторинг и емисионен контрол на димните газове от Инсинератора - Система за СНИ /Собствени Непрекъснати Измервания/. Съгласно техническата спецификация, газ-анализаторната апаратура (оборудване), предмет на доставката, следва да включва следните апарати:

1. Подгреваема пробовземна сонда;

2. Подгреваема пробовземна линия;

3. Газанализаторен шкаф с включена пробоподготовка;

4. Газанализатор за измерване на NOx, SO2 и O2;

5. Газанализатор за хлороводород.

 Доставката на специализираното оборудването включва консумативи и резервни части за апаратите по т. 1, т. 2, т. 3, т. 4, т. 5 за период от 2 години, както и извършване на дейности по монтаж, калибриране и изпитание съгласно техническата спецификация, приложена в документацията. Доставката, монтажа, изпитването и калибрирането на апаратите в системата ще се извършват без нарушаване на производствения процес.

 1.2. Срокът на обществената поръчка е 1 (една) година, считано от подписването на договора от страните.

 1.3. Място на изпълнение на обществената поръчка е гр. София, п.к. 1431, ул. „Св. Георги Софийски” № 1 – Инсинератор при ПУДООС (в двора на Александровска болница).

1.4. Възложителя предоставя възможността на участниците да се запознаят със спецификата на обекта, терена и мястото за монтаж на оборудването, и системата за предаване, обработка и съхрананение на данните от измерванията, като е необходимо да изпратят писмо с искане за извършване на оглед на място, минимум два дни преди огледа, като посочат имената на лицата, които ще извършат огледа. Писмото се адресира до г-жа Иванка Маркова - „инженер, КИП и А“ в дирекция „НСД“, Инсинератор на ПУДООС, е-mail: i.markova@pudoos.bg ; телефон за връзка: 02/951 6164.

ІI. ДОСТЪП ДО ДОКУМЕНТАЦИЯТА. ПОЛУЧАВАНЕ НА ОФЕРТИ. РАЗЯСНЕНИЯ ПО УСЛОВИЯТА НА ПРОЦЕДУРАТА. ОБМЕН НА ИНФОРМАЦИЯ.

##  1. Достъп до документацията.

Лицата могат да изтеглят безплатно документацията за участие от интернет страницата на възложителя: <http://www.pudoos.bg>, раздел „Профил на купувача“, линк на обществената поръчка:

<http://pudoos.bg/?p=27412>

## 2. Получаване на оферти.

Подаването на офертите ще става до часа на датата, посочена в IV.2.2. от Обявлението за поръчка, на следния адрес: гр. София, п.к. 1000, ул. „Триадица“ № 4, ет. 2, деловодство. Участникът може да подаде офертата си и по пощата или друга куриерска услуга с препоръчано писмо с обратна разписка, като в този случай разходите за подаване на офертата са за негова сметка. В случай че офертата е подадена по пощата или друга куриерска услуга, същата следва да бъде получена от възложителя до часа на датата, посочена в IV.2.2. от Обявлението за поръчка. Рискът от забава или загубване на офертата е на участника.

## 3. Разяснения по условията на процедурата.

Лицата могат да поискат писмено от възложителя разяснения по условията на обществената поръчка до 10 (десет) дни преди изтичане на срока за получаване на офертите. Възложителят не предоставя разяснения, ако искането е постъпило след този срок. Исканията за разяснения се адресират до г-жа Михаела Габрашкова – В.И.Д. изпълнителен директор на ПУДООС, като се изпращат на факс: 02/980 41 31, на e-mail – procurement@pudoos.bg или на адрес: гр. София, п.к. 1000, ул. „Триадица“ № 4, ет. 2, деловодство.

Възложителят публикува разясненията в профила на купувача в 4-дневен срок от получаване на искането. В разясненията възложителят не посочва лицето, направило запитването.

##

## 4. Обмен на информация.

Всички действия на възложителя към участниците са в писмена форма. Връчването на решенията на възложителя, за които той е длъжен да уведоми участниците, се извършва на адрес, посочен от участника: на електронна поща, като съобщението, с което се изпращат, се подписва с електронен подпис, чрез пощенска или друга куриерска услуга с препоръчана пратка с обратна разписка или по факс или чрез комбинация от тези средства по избор на възложителя. Когато решението не е получено от участника по някой от изброените начини, възложителят публикува съобщение до участника в профила на купувача. Решението се смята за връчено от датата на публикуване на съобщението.

# III. ИЗИСКВАНИЯ КЪМ УЧАСТНИЦИТЕ В ПРОЦЕДУРАТА.

## А. Условия за участие. Основания за отстраняване.

### 1. Условия за участие.

1.1. В процедурата за възлагане на обществената поръчка може да участва всяко българско или чуждестранно физическо или юридическо лице или техни обединения, както и всяко друго образувание.

1.2. За участие в процедурата участникът подготвя оферта, която трябва да съответства напълно на условията, съдържащи се в обявлението и документацията за участие в процедурата.

1.3. Клон на чуждестранно лице може да е самостоятелен участник в процедурата, съгласно условията, посочени в чл. 36 от Правилника за прилагане на Закона за обществените поръчки (ППЗОП).

1.4. В случай че участник в процедурата е обединение, на основание чл. 37, ал. 1, във връзка с ал. 3 от ППЗОП, то следва да определи партньор, който да представлява обединението за целите на обществената поръчка, както и да уговори солидарна отговорност между участниците в обединението. Възложителят не поставя изискване за създаване на юридическо лице, когато участникът, определен за изпълнител, е обединение на физически и/или юридически лица.

1.5. Участник може да се позове на капацитета на трети лица по отношение на критериите, свързани с икономическото и финансовото състояние, техническите способности и професионална компетентност. Когато участникът се позовава на капацитета на трети лица, той трябва да може да докаже, че ще разполага с техните ресурси, като представи документи за поетите от третите лица задължения. На основание чл. 65, ал. 6 от Закона за обществените поръчки (ЗОП), в случаите когато участникът ще ползва капацитета на трети лица, за доказване на съответствието с критериите, свързани с икономическо и финансово състояние, то те заедно с участника в процедурата носят солидарна отговорност за изпълнението на поръчката. По отношение на критериите, свързани с професионална компетентност и опит за изпълнение на поръчката, кандидатите или участниците могат да се позоват на капацитета на трети лица само ако тези лица ще участват в изпълнението на частта от поръчката, за която е необходим този капацитет.

1.6. Участникът посочва в офертата си подизпълнителите и дела от поръчката, който ще им възложи, ако възнамерява да използва такива. В този случай той трябва да представи доказателство за поетите от подизпълнителите задължения. Независимо от възможността за използване на подизпълнители отговорността за изпълнение на договора за обществена поръчка е на изпълнителя.

1.7. Лице, което участва в обединение или е дало съгласие да бъде подизпълнител на друг участник, не може да подава самостоятелна оферта.

1.8. В процедура за възлагане на обществена поръчка едно физическо или юридическо лице може да участва само в едно обединение.

1.9. На основание чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици, дружества, регистрирани в юрисдикции с преференциален данъчен режим, и контролираните от тях лица не могат пряко или косвено да участват в процедурата, включително и чрез гражданско дружество/консорциум, в което участва/т дружество/а, регистрирано/и в юрисдикция с преференциален данъчен режим.

1.10. Свързани лица на основание чл. 101, ал. 11 от ЗОП не могат да бъдат самостоятелни участници в процедурата. „Свързани лица“ са тези по смисъла на § 1, т. 13 и т. 14 от допълнителните разпоредби на Закона за публичното предлагане на ценни книжа.

1.11. Лице, за което е налице обстоятелство по чл. 69 от Закона за противодействие на корупцията и за отнемане на незаконно придобитото имущество няма право да участва или представлява физическо или юридическо лице, участник в такива процедури пред институцията, в която е заемало длъжността, или пред контролирано от нея юридическо лице.

### 2. Основания за отстраняване.

 **2.1.** **Възложителят отстранява от участие в откритата процедура участник, за когото е налице някое от основанията, предвидени в чл. 54 от ЗОП, а именно:**

2.1.1. е осъден с влязла в сила присъда, за престъпление по чл. 108а, чл. 159а - 159г, чл. 172, чл. 192а, чл. 194 - 217, чл. 219 - 252, чл. 253 - 260, чл. 301 - 307, чл. 321, 321а и чл. 352 - 353е от Наказателния кодекс;

2.1.2. е осъден с влязла в сила присъда, за престъпление, аналогично на тези по т. 2.1.1, в друга държава членка или трета страна;

2.1.3. има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях към държавата или към общината по седалището на възложителя и на кандидата или участника, или аналогични задължения съгласно законодателството на държавата, в която кандидатът или участникът е установен, доказани с влязъл в сила акт на компетентен орган. Когато участникът има задължения за данъци или осигурителни вноски, това е основание за отстраняване, когато размерът им надвишава 1% от годишния общ оборот на участника за предходната приключила финансова година.

2.1.4. когото е налице неравнопоставеност в случаите по чл. 44, ал. 5 от ЗОП;

2.1.5. когото е установено, че: е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор; не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;

2.1.6. е установено с влязло в сила наказателно постановление, или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 - 305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която кандидатът или участникът е установен;

 2.1.7. за когото е налице конфликт на интереси\* по смисъла на § 2, т. 21 от ДР на ЗОП, който не може да бъде отстранен.

 **2.2.** **Възложителят отстранява от участие в процедура за възлагане на обществена поръчка участник, за когото е налице някое от следните обстоятелства:**

2.2.1.обявен е в несъстоятелност или е в производство по несъстоятелност, или е в процедура по ликвидация, или е сключил извънсъдебно споразумение с кредиторите си по смисъла на чл. 740 от Търговския закон, или е преустановил дейността си, а в случай че участникът е чуждестранно лице - се намира в подобно положение, произтичащо от сходна процедура, съгласно законодателството на държавата, в която е установен;

 ***Забележка****: Съгласно чл. 46, ал. 1 от ППЗОП, участниците са длъжни да уведомят възложителя за промени в обстоятелствата по т. 2.1 и т. 2.2. в срок до 3 (три) дни от настъпване на промяната.*

2.2.2. сключил е споразумение с други лица с цел нарушаване на конкуренцията, когато нарушението е установено с акт на компетентен орган;

2.2.3. доказано е, че е виновен за неизпълнение на договор за обществена поръчка или на договор за концесия за строителство или за услуга, довело до разваляне или предсрочното му прекратяване, изплащане на обезщетения или други подобни санкции, с изключение на случаите, когато неизпълнението засяга по-малко от 50 на сто от стойността или обема на договора;

2.2.4. опитал е да:  а) повлияе на вземането на решение от страна на възложителя, свързано с отстраняването, подбора или възлагането, включително чрез предоставяне на невярна или заблуждаваща информация, или  б) получи информация, която може да му даде неоснователно предимство в процедурата за възлагане на обществена поръчка.

**2.3.** Основанията по т. 2.1.1, т. 2.1.2, т. 2.1.7 и т. 2.2.4. се отнасят за лицата, които представляват участника или кандидата и за членовете на неговите управителни и надзорни органи съгласно регистъра, в който е вписан участникът или кандидатът, ако има такъв, или документите, удостоверяващи правосубектността му. Когато в състава на тези органи участва юридическо лице, основанията се отнасят за физическите лица, които го представляват съгласно регистъра, в който е вписано юридическото лице, ако има такъв, или документите, удостоверяващи правосубектността му. Когато участникът, или юридическо лице в състава на негов контролен или управителен орган се представлява от физическо лице по пълномощие, основанията по т. 2.1.1, т. 2.1.2, т. 2.1.7 се отнасят и за това физическо лице.

**2.4.** Участник в процедурата, за когото са налице някое от основанията, посочени в т. 2.1. или основанията, посочени в т. 2.2. по-горе, има право да представи доказателства, че е предприел мерки, които гарантират неговата надеждност, съгласно чл. 56 от ЗОП.

**2.5.** Използване на капацитета на трети лица. Подизпълнители.

Когато при изпълнение на поръчката участникът ще ползва капацитета на трети лица или подизпълнители за тях не следва да са налице някое от основанията посочени в т. 2.1. и т. 2.2. по-горе.

**2.6.** Обединения.

Възложителят отстранява от участие в процедурата участник - обединение от физически и/или юридически лица, ако за член на обединението е налице някое от основанията за отстраняване, посочени в т.2.1. или т. 2.2. по-горе.

**2.7.** Основанията за отстраняване, посочени в т. 2.1. и т. 2.2. по-горе се прилагат до изтичане на сроковете, посочени в чл. 57, ал. 3 от ЗОП. Възложителят отстранява от участие в процедурата участник, за когото са налице някой от основанията и обстоятелствата, които са възникнали преди или по време на процедурата.

**2.8.** Освен на основанията посочени в т. 2.1. и т. 2.2. по-горе **възложителят отстранява от процедурата**:

2.8.1. участник, който не отговаря на поставените критерии за подбор или не изпълни друго условие, посочено в обявлението за обществена поръчка или в документацията;

2.8.2.участник, който е представил оферта, която не отговаря на:

а) предварително обявените условия за изпълнение на поръчката;

б) правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, които са изброени в приложение № 10 от ЗОП;

2.8.3. участник, който не е представил в срок обосновката по чл. 72, ал. 1 от ЗОП или чиято оферта не е приета съгласно чл. 72, ал. 3-5 от ЗОП;

2.8.4. участници, които са свързани лица.

2.8.5. участник, подал заявление за участие или оферта, които не отговарят на условията за представяне, включително за форма, начин и срок.

##

## Б. Критерии за подбор.

По отношение на участниците се прилагат следните критерии за подбор:

1. **Технически и професионални способности на участника. Изискано минимално ниво:**
	1. През последните 3 (три) години до датата на подаване на офертата, участникът следва да е изпълнил дейности с предмет и обем, идентичен или сходен с предмета на поръчката. Под „сходни“ с предмета на настоящата обществена поръчка следва да се разбират дейности по изграждане/доизграждане на система за собствени непрекъснати измервания (СНИ). Обемът е без значение. Изисквано минимално ниво: минимум 1 (една) изпълнена дейност с предмет и обем, идентичен или сходен с предмета на поръчката.

Съответствието с поставения критерий за подбор, участникът декларира в еЕЕДОП, чрез попълване на раздел *„В: ТЕХНИЧЕСКИ И ПРОФЕСИОНАЛНИ СПОСОБНОСТИ“, „1б) Само за обществени поръчки за доставки и обществени поръчки за услуги:“*, като посочва описание, сума, дата и получател на изпълнената доставка/дейност/.

Преди сключване на договор, избраният за изпълнител участник, следва да представи списък на доставката, която е идентична или сходна с предмета на обществената поръчка, с посочване на стойностите, датите и получателя, заедно с документ, които доказва извършената доставка/дейност/.

* 1. Участникът да разполага да разполага с персонал и/или с ръководен състав с определена професионална компетентност за изпълнението на поръчката, а именно:

Сервизни специалисти, притежаващи необходимите сертификати за работа с предложената апаратура. Изисквано минимално ниво: минимум двама сервизни специалисти със съответната квалификация.

Съответствието с поставения критерий за подбор, участникът декларира в еЕЕДОП, чрез попълване на раздел *„В: ТЕХНИЧЕСКИ И ПРОФЕСИОНАЛНИ СПОСОБНОСТИ“, „6) Следната образователна и професионална квалификация се притежава от: а) доставчика на услуга или самия изпълнител, и/или (в зависимост от изискванията, посочени в обявлението, или в документацията за обществената поръчка) б) неговия ръководен състав:“,* като подробно описва квалификацията на посочените експерти и притежаваните от тях документи.

Преди сключване на договор, избраният за изпълнител участник, следва да представи списък на персонала, който ще изпълнява поръчката, и/или на членовете на ръководния състав, които ще отговарят за изпълнението, както и документи, които доказват професионална компетентност на лицата, декларирани в еЕЕДОП.

* 1. Участникът да прилага система за управление на качеството по стандарт БДС EN ISO 9001:2015 (или еквивалентен) с обхват, сходен с предмета на поръчката.

Съответствието с поставения критерий за подбор, участникът декларира в еЕЕДОП, чрез попълване на раздел *„Г: СТАНДАРТИ ЗА ОСИГУРЯВАНЕ НА КАЧЕСТВОТО И СТАНДАРТИ ЗА ЕКОЛОГИЧНО УПРАВЛЕНИЕ“,* като в случай че притежава валиден сертификат, удостоверяващ съответствието на участника със стандарта за управление на качеството БДС EN ISO 9001:2015 (или еквивалентен) с изискуемия обхват, отбелязва отговор „Да“ и изписва номер, дата на издаване, валидност и орган, издал сертификата.

Преди сключване на договора, избраният за изпълнител участник представя копие, заверено „Вярно с оригинала“ на сертификата за управление на качеството, деклариран в еЕЕДОП.

### 2. Обединения. Ползване капацитета на трети лица. Подизпълнители.

2.1. При участие на обединения, които не са юридически лица, съответствието с критериите за подбор се доказва от обединението участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидени в договора за създаване на обединението.

2.2. Третите лица трябва да отговарят на съответните критерии за подбор, за доказването на които участникът се позовава на техния капацитет и за тях да не са налице основанията за отстраняване от процедурата.

2.3. Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата.

## В. Електронен Единен европейски документ за обществени поръчки (еЕЕДОП).

* 1. При подаване на оферта участникът декларира липсата на основанията за отстраняване и съответствие с критериите за подбор чрез представяне на единен европейски документ за обществени поръчки (ЕЕДОП). В него се предоставя съответната информация, изисквана от възложителя, и се посочват националните бази данни, в които се съдържат декларираните обстоятелства, или компетентните органи, които съгласно законодателството на държавата, в която кандидатът или участникът е установен, са длъжни да предоставят информация.

 2. Единният европейски документ за обществени поръчки се предоставя в електронен вид по образец, утвърден с акт на Европейската комисия. Възможните начини за подаване на ЕЕДОП в електронен вид са следните:

* Чрез използване на осигурената от Европейската комисия безплатна услуга чрез информационната система за еЕЕДОП. Системата може да се достъпи чрез Портала за обществени поръчки, секция РОП и е-услуги /Електронни услуги на Европейската комисия, както и директно на адрес:

<https://espd.eop.bg/espd-web/filter?lang=bg>

В случаите, когато ЕЕДОП е попълнен през системата за еЕЕДОП, при предоставянето му, с електронен подпис следва да бъде подписана версията в PDF формат.

* ЕЕДОП в DOC формат, предоставен от възложителя в преписката на обявената обществена поръчка, след попълване от участниците, да бъде цифрово подписан и приложен на подходящ оптичен носител към пакета документи за участие в процедурата. **Форматът, в който се предоставя документът не следва да позволява редактиране на неговото съдържание.**
* Чрез осигурен достъп по електронен път до изготвения и подписан електронно ЕЕДОП, като документът следва да е снабден с т. нар. времеви печат, който да удостоверява, че ЕЕДОП е подписан и качен на интернет адреса, към който се препраща, преди крайния срок за получаване на заявленията/офертите.

 3. Когато лицата по чл. 54, ал. 2 и 3 от ЗОП са повече от едно и за тях няма различие по отношение на обстоятелствата по чл. 54, ал. 1, т. 1, 2 и 7 и чл. 55, ал. 1, т. 5 от ЗОП, ЕЕДОП може да се подпише само от едно от тези лица, в случай че подписващият разполага с информация за достоверността на декларираните обстоятелства по отношение на останалите задължени лица. Когато е налице необходимост от защита на личните данни при различие в обстоятелствата, свързани с личното състояние на лицата по чл. 54, ал. 2 и 3 от ЗОП, информацията относно изискванията по чл. 54, ал. 1, т. 1, 2 и 7 и чл. 55, ал. 1, т. 5 от ЗОП се попълва в отделен ЕЕДОП, подписан от съответното лице. В ЕЕДОП могат да се съдържат и обстоятелствата по чл. 54, ал. 1, т. 3 - 6 и чл. 55, ал. 1, т. 1 - 4 от ЗОП, както и тези, свързани с критериите за подбор, ако лицето, което го подписва, може самостоятелно да представлява съответния стопански субект. При необходимост от деклариране на обстоятелствата по чл. 54, ал. 1, т. 3 - 6 и чл. 55, ал. 1, т. 1 - 4 от ЗОП, както и тези, свързани с критериите за подбор, относими към обединение, което не е юридическо лице, представляващият обединението подава ЕЕДОП за тези обстоятелства. Когато документи, свързани с участие в обществени поръчки, се подават от лице, което представлява кандидата или участника по пълномощие, в ЕЕДОП се посочва информация относно обхвата на представителната му власт.

 4. Когато документи, свързани с участие в обществени поръчки, се подават от лице, което представлява кандидата или участника по пълномощие, в ЕЕДОП се посочва информация относно обхвата на представителната му власт.

 5. Когато кандидатът или участникът е посочил, че ще използва капацитета на трети лица за доказване на съответствието с критериите за подбор или че ще използва подизпълнители, за всяко от тези лица се представя отделен ЕЕДОП.

 6. Когато кандидатът или участникът е обединение, което не е юридическо лице, ЕЕДОП се подава от всеки от участниците в обединението. При необходимост от деклариране на обстоятелства, относими към обединението, ЕЕДОП се подава и за обединението.

 7. Възложителят може да изисква по всяко време след отварянето на заявленията за участие или офертите представяне на всички или част от документите, чрез които се доказва информацията, посочена в ЕЕДОП, когато това е необходимо за законосъобразното провеждане на процедурата.

#

# IV. КРИТЕРИЙ ЗА ВЪЗЛАГАНЕ НА ПОРЪЧКАТА.

Обществената поръчка се възлага въз основа на икономически най-изгодната оферта. Икономически най-изгодната оферта се определя въз основа на следния критерий за възлагане: **„най-ниска цена“**.

Всички оферти, които отговарят на предварително обявените от Възложителя условия и бъдат допуснати до разглеждане, ще бъдат оценявани по определения критерий за възлагане.

Участникът, класиран от комисията на първо място, се предлага за изпълнител на обществената поръчка.

Комисията класира участниците по степента на съответствие на офертите с предварително обявените от възложителя условия. Комисията провежда публично жребий за определяне на изпълнител между класираните на първо място оферти по критерий „най – ниска цена“, когато тази цена се предлага в две или повече оферти.

V. ОФЕРТА. УКАЗАНИЯ ЗА ПОДГОТОВКАТА Ѝ.

1. Общи изисквания при изготвяне и представяне на офертата.

Всеки участник следва да изготви своята оферта на български език[[1]](#footnote-1), в съответствие с изискванията на Закона за обществените поръчки, Правилника за прилагане на Закона за обществените поръчки и като се придържа точно към обявените от възложителя условия.

Подаването на офертата задължава участниците да приемат напълно всички изисквания и условия, посочени в тази документация при спазване на разпоредбите на ЗОП, ППЗОП и другите нормативни актове, свързани с изпълнението на предмета на поръчката.

Всеки участник в процедурата може да промени, допълни или да оттегли офертата си до изтичане на срока за подаване на офертите. В случай че се подаде допълнение или промяна на офертата, тя трябва да отговаря на изискванията и условията за представяне на първоначалната оферта, като върху плика бъде отбелязано следното: „Допълнение/промяна към вх. №...“.

Всеки участник в процедурата има право да представи само една оферта. Участникът няма право да представя варианти на офертата.

Срокът за валидност на офертите е 90 календарни дни. Срокът започва да тече от датата, определена за краен срок за получаване на оферти.

Документите, свързани с участието в процедурата, се представят от участника или от упълномощен от него представител, лично в деловодството на ПУДООС или чрез пощенска или друга куриерска услуга с препоръчана пратка с обратна разписка, на адреса на възложителя, както следва: гр. София, ул. „Триадица“ № 4, ет. 2, ПУДООС. Документите се представят в запечатана непрозрачна опаковка, върху която се посочват:

* наименованието на участника, включително участниците в обединението, когато е приложимо;
* адрес за кореспонденция, телефон и по възможност факс и електронен адрес;
* наименованието на обществената поръчка, за която се подават документите и номера на обособената позиция.

Ако участникът изпраща офертата чрез препоръчано писмо с обратна разписка, разходите са за сметка на участника. В този случай, той следва да изпрати предложението така, че да обезпечи неговото пристигане на посочения от възложителя адрес преди изтичане на срока за подаване на офертите.

Съдържанието на опаковката следва да отговаря на изискванията на възложителя, посочени в т. 2 „Съдържание на опаковката“.

Възложителят води регистър на получените оферти. При получаване на оферта от страна на Възложителя, върху опаковката се отбелязват поредният номер, датата и часът на получаването, за което на приносителя се издава документ.

Офертите се подават в срока, посочен в обявлението за обществена поръчка. Не се приемат оферти, които са представени след изтичане на крайния срок за получаване или са в незапечатана опаковка или в опаковка с нарушена цялост. Тези обстоятелства се отразяват във входящия регистър.

Когато към момента на изтичане на крайния срок за получаване на оферти пред мястото, определено за тяхното подаване, все още има чакащи лица, те се включват в списък, който се подписва от представител на възложителя и от присъстващите лица. Офертите на лицата от списъка се завеждат в регистъра. В този случай не се допуска приемане на оферти от лица, които не са включени в списъка.

## 2. Съдържание на опаковката.

В представената от участника опаковка следва да се съдържат:

2.1. Опис на представените документи – свободен текст.

2.2. Електронен Единен европейски документ за обществени поръчки.

2.3. Документи за доказване на предприетите мерки за надеждност съгласно чл. 45, ал. 2 от ППЗОП (когато е приложимо);

2.4. Когато участникът е обединение, което не е юридическо лице, на основание чл. 37, ал. 4 от ППЗОП същият представя копие на документ, от който е видно: правното основание за създаване на обединението; както и информация във връзка с конкретната обществена поръчка относно правата и задълженията на участниците в обединението; разпределението на отговорността между тях и дейностите, които ще изпълнява всеки член на обединението;

2.5. Техническо предложение, съдържащо:

2.5.1. предложение за изпълнение на поръчката в съответствие с техническата спецификация и изискванията на възложителя *(по образец)*.

2.5.2. ценово предложение, което обхваща цена на придобиване и всички други предложения по показатели с парично изражение *(по образец)*. Ценовото предложение се представя в отделен непрозрачен плик с надпис „Предлагани ценови параметри“.

Всички образци, които се съдържат в документацията за възлагане на обществената поръчка са задължителни и участниците следва да се придържат точно към тях при изготвяне на офертата си.

Когато в офертата не са приложени оригинални документи се представят копия от документи, като същите следва да бъдат заверени „вярно с оригинала”, подпис и печат на участника.

# VI. РАЗГЛЕЖДАНЕ, ОЦЕНКА И КЛАСИРАНЕ НА ОФЕРТИТЕ.

Комисия, назначена със заповед в съответствие със ЗОП и ППЗОП, разглежда офертите на участниците в часа и датата, посочена в Обявлението за поръчката, в сградата на ПУДООС, на адрес: гр. София, ул. „Триадица“ № 4, ет. 3. При промяна на датата, часа или мястото за отваряне на офертите участниците се уведомяват чрез съобщение, публикувано в електронната преписка на обществената поръчка в профила на купувача, най-малко 48 часа преди определения нов час.

Комисията започва работа след получаване на представените оферти и протокола по чл. 48, ал. 6 от ППЗОП. Получените оферти се отварят на публично заседание, на което могат да присъстват участниците в процедурата или техни упълномощени представители, както и представители на средствата за масово осведомяване. В случаите, когато присъстват упълномощени представители на участниците, те следва да представят пълномощно (оригинал или копие, заверено ,,Вярно с оригинала” от участника), даващо им възможност да присъстват на заседанието на комисията по отваряне на офертите.

Работата на комисията е регламентирана в чл. 54 и следващи в ППЗОП.

Действията на комисията се протоколират, като резултатите от работата й се отразяват в доклад. Докладът на комисията се предоставя на възложителя за утвърждаване. Към доклада се прилагат протоколите от работата на комисията.

# VII. ОПРЕДЕЛЯНЕ НА ИЗПЪЛНИТЕЛ.

 В 10-дневен срок от получаването на доклада възложителят го утвърждава или го връща на комисията с писмени указания ако е налице някое от основанията, посочени в чл. 106, ал. 3 от ЗОП. Възложителят дава указания на комисията в съответствие с чл. 106, ал. 4 от ЗОП. В тези случаи комисията представя на възложителя нов доклад, който съдържа резултатите от преразглеждането на действията й.

 В 10-дневен срок от утвърждаване на доклада възложителят издава решение за определяне на изпълнител или за прекратяване на процедурата.

 Връчването на решението на Възложителя се извършва по реда на чл. 43 от ЗОП.

#

# VIII. ПРЕКРАТЯВАНЕ НА ПРОЦЕДУРАТА.

 Възложителят прекратява процедурата с мотивирано решение, когато е налице някое от основанията, посочени в чл. 110, ал. 1 от ЗОП. Възложителят може да прекрати процедурата с мотивирано решение в случаите, посочени в чл. 110, ал. 2 от ЗОП. Възложителят изпраща на участниците решението за прекратяване на процедурата в 3-дневен срок от издаването му.

# IX. ГАРАНЦИЯ ЗА ИЗПЪЛНЕНИЕ НА ДОГОВОРА.

1. Гаранцията за изпълнение на договора се представя от участника, определен за изпълнител на поръчката, при подписване на договор в размер на 5 % от стойността на договора.

 2. Условията за освобождаване и задържане на гаранцията за изпълнение са определени в проекта на договор.

3. Гаранцията за изпълнение се представя под формата на банкова гаранция - в оригинал, парична сума (платежно нареждане в копие) или застраховка, която обезпечава изпълнението чрез покритие на отговорността на изпълнителя.

4. Участникът определен за изпълнител избира сам формата на гаранцията за изпълнение.

5. Когато избраният изпълнител е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията или титуляр на застраховката.

6. Ако гаранцията за изпълнение на договора се представя под формата на парична сума, тя се превежда по банкова сметка БНБ – Централно управление: IBAN BG64 BNBG 9661 3300 1390 03, BIC код на БНБ: BNBG BGSD

7. В случай че гаранцията за изпълнение на договора е под формата на банкова гаранция, същата трябва отговаря на клаузите на договора.

8. В случай че гаранцията за изпълнение на договора е под формата на застраховка, същата трябва отговаря на клаузите на договора.

9. При представяне на гаранцията в нея изрично се посочва предметът на договора, за изпълнението на който се представя гаранцията и номера на обособената позиция.

10. Разходите по откриването и поддържането на гаранцията за изпълнение са за сметка на изпълнителя. Последният следва да предвиди и заплати своите такси по откриване и обслужване на гаранцията така, че размерът на получената от възложителя гаранция да не бъде по-малък от определения в настоящата документация.

#

# Х. СКЛЮЧВАНЕ НА ДОГОВОР. ДОГОВОР ЗА ПОДИЗПЪЛНЕНИЕ

## 1. Сключване на договор

Договорът за обществената поръчка се сключва с участника, определен за изпълнител в резултат на проведената процедура при изпълнени изисквания по чл. 112, ал. 1 от ЗОП. Договор не се сключва в случаите по чл. 112, ал. 2 от ЗОП. Възложителят сключва договора в едномесечен срок след влизане в сила на решението за определяне на изпълнител или на определението, с което е допуснато предварително изпълнение на това решение, но не преди изтичането на 14-дневен срок от уведомяването на заинтересованите участници за решението за определяне на изпълнител. Възложителят сключва договор, който съответства на приложения в документацията проект, допълнен с всички предложения от офертата на участника, въз основа на които е определен за изпълнител. Когато за изпълнител е определено обединение, участниците в обединението носят солидарна отговорност за изпълнение на договора за обществена поръчка.

## 2. Договор за подизпълнение.

Изпълнителите сключват договор за подизпълнение с подизпълнителите, посочени в офертата.

#

# XI. ОБЖАЛВАНЕ.

Обжалването се извършва при условията и по реда на чл. 196 и сл. от ЗОП

XII. ИНФОРМАЦИЯ ПО ЧЛ. 13 ОТ РЕГЛАМЕНТ (ЕС) 2016/679 ОТ 27 АПРИЛ 2016 ГОДИНА ОТНОСНО ЗАЩИТАТА НА ФИЗИЧЕСКИТЕ ЛИЦА ВЪВ ВРЪЗКА С ОБРАБОТВАНЕТО НА ЛИЧНИ ДАННИ И ОТНОСНО СВОБОДНОТО ДВИЖЕНИЕ НА ТАКИВА ДАННИ И ЗА ОТМЯНА НА ДИРЕКТИВА 95/46/EО (ОБЩИЯ РЕГЛАМЕНТ ЗА ЗАЩИТА НА ДАННИТЕ)

* 1. **Данни относно администратора на лични данни**

ПУДООС е администратор на лични данни съгласно Регламент (ЕС) 2016/679 на Европейския парламент и на Съвета от 27 април 2016 година относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/EО (по-нататък Регламентът) и съгласно Закона за защита на личните данни (ЗЗЛД). В качеството си на администратор ПУДООС обработва лични данни за цели и на основания, съобразени с изискванията на Регламента и ЗЗЛД.

Общите положения и принципи съгласно които ПУДООС обработва лични данни се съдържат в Прозрачност при обработване на информацията, публично достъпна на сайта на ПУДООС, секция „General Data Protection Regulation /GDPR/“.

Координатите на администратора във връзка с обработването на лични данни са: ПУДООС, гр. София, ул. „Триадица“ № 4. Длъжностно лице по защита на личните данни – М. Георгиева, dpo@pudoos.bg

* 1. **Цели на обработването. Правни основания.**

Обработването на личните данни, предоставяни от участниците в настоящата обществена поръчка се извършва в изпълнение на задълженията на възложителя за прилагане на европейското и национално законодателства в областта на обществените поръчки.

Изискването за предоставяне на лични данни в Част II „Информация за икономическия оператор“ от еЕЕДОП, както по отношение на участниците и техните представители, така и по отношение на подизпълнителите, третите лица и техните представители, е в съответствие със задължението по чл. 67, ал. 4 от ЗОП за прилагане на образеца, утвърден от Европейската комисия с Регламент за изпълнение (ЕС) 2016/7 на Комисията от 5 януари 2016 година за установяване на стандартния образец за единния европейски документ за обществени поръчки.

Във връзка с участието си в обществената поръчка участникът следва да предостави и данни относно наличието/липсата на влезли в сила присъди и конфликт на интереси (чл. 54, ал. 1, т. 1, т. 2 и т. 7 от ЗОП), както и данни относно наличието/липсата на свързаност с други участници в поръчката (чл. 101, ал. 11 от ЗОП).

Непредоставянето на горепосочената информация от конкретен участник е основание за отстраняването му от по-нататъшно участие в обществената поръчка.

Когато възложителят може да получи по електронен път извлечение от съответния регистър (например съдебен регистър), участникът може да посочи къде може да бъде получена тази информация (т.е. наименованието на регистъра, интернет адрес, идентификационен номер на досието или документа и др.), така че възложителят да е в състояние да извлече тази информация.

Във връзка със сключването на договор за обществена поръчка участникът следва да предостави и декларация по чл. 59, ал. 1, т. 3 от ЗМИП (декларация за действителен собственик) и декларация по чл. 66, ал. 2 от ЗМИП (декларация за произход на средствата). Декларациите по ЗМИП са нормативно определени в ППЗМИП и в тях се попълват данни относно име, ЕГН, адрес, дата на раждане, гражданство, документ за самоличност, постоянен адрес на декларатора и трети лица – действителни собственици. Декларациите се предоставят при необходимост в случай, че не е възможно да бъде идентифициран действителния собственик/е невъзможно изясняване на произхода на средствата след изчерпване на способите по чл. 66, ал. 1 от ЗМИП или ако прилагането на два от тях е довело до противоречива информация. Липсата на подобна идентификация е основание за отказ от сключване на договор за обществена поръчка с участника, избран за изпълнител.

* 1. **Лица, обработващи лични данни в ПУДООС.**

Достъп до личните данни на участниците имат определени по съответен ред служители на ПУДООС при изпълнение на задълженията им.

ПУДООС не предоставя лични данни на участниците на трети лица, освен в случаите на обжалване по реда на ЗОП пред Комисията да защита на конкуренцията (КЗК) и Върховен административен съд (ВАС), при проверки от страна на Сметна палата, както и при други условия посочени в ЗОП.

* 1. **Срок за съхраняване на личните данни.**

Личните данни, предоставени в офертите на участниците по настоящата обществена поръчка, както и всички документи, свързани със сключването, изпълнението и отчитането на договора за обществена поръчка, съдържащи лични данни, са част от досието на обществената поръчка и ще се съхраняват за срок от 5 (пет) години от датата на приключване на изпълнението на договора за обществена поръчка или от датата на прекратяване на процедурата съгласно чл. 122, ал. 1 от ЗОП.

* 1. **Права на субекта на данните.**

Всяко физическо лице има право да изиска: достъп до личните си данни, коригиране или изтриването им, ограничаване на обработването, при спазване на изискванията, посочени в чл. 15-19 и чл. 21 от Общия регламент относно защита на данните, както и право на преносимост, когато личните данни са предоставени в структуриран, широко използван и пригоден за машинно четене формат и се обработват по автоматизиран начин.

Исканията във връзка с упражняването на тези права могат да бъдат изпращани на електронен адрес: dpo@pudoos.bg, по пощата или да бъдат предоставяни лично на адреса на ПУДООС, гр. София, ул. „Триадица“ № 4, ет. 2.

* 1. **Право на обжалване**

Право на всяко физическо лице е и да подаде жалба до надзорния орган – Комисията за защита на личните данни, на адрес: 1592 София, бул. „Проф. Цветан Лазаров“ № 2, електронна поща: kzld@cpdp.bg, във връзка с обработването на лични данни, свързани с него.

1. Когато участникът в процедурата е чуждестранно физическо или юридическо лице или обединение на чуждестранни физически и/или юридически лица, документите се представят в превод на български език. [↑](#footnote-ref-1)